Diari Oficial de la Generalitat Valenciana


Sumari del DOGV 5242, del 20-04-2006 (2006/4372)

RESOLUCIÓ de 3 d'abril de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual s'establixen les dates límit per a la presentació de sol·licituds d'ajuda als programes d'ajudes de l'Institut de l'exercici 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5242

Data del DOGV
:   20-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4372


Data del document
:   03-04-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * innovació
    * recerca i desenvolupament
    * societat sense fins de lucre
    * transferència de tecnologia
    * ajuda pública
    * ajuda a les empreses
    * suport econòmic
    * ajuda a la indústria
    * tecnologia
    * petita i mitjana empresa
    * petita i mitjana indústria
    * competitivitat
    * canvi tecnològic

RESOLUCIÓ de 3 d'abril de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual s'establixen les dates límit per a la presentació de sol·licituds d'ajuda als programes d'ajudes de l'Institut de l'exercici 2006. [2006/4372]  
Per resolucions de 20, 21 i 22 de febrer i de 17 de març de 2006, del president de l'IMPIVA, i Orde de 21 de març de 2006, de la Conselleria d'Empresa, Universitat i Ciència, s'aprovaren les convocatòries d'ajudes de l'IMPIVA per a l'exercici 2006. El termini per a la presentació de sol·licituds es delimità a partir del còmput de determinats dies hàbils des de la data de publicació de les convocatòries en el Diari Oficial de la Generalitat Valenciana.   
Vist l'informe del Departament de Comunicació, de data 31 de març de 2006, en el qual es posen de manifest els problemes que podrien sorgir en el càlcul dels dies hàbils per a la presentació de sol·licituds d'ajuda en els diferents registres de la Comunitat Valenciana, que dóna lloc a un extens calendari d'acabament de terminis.  
Amb els antecedents exposats i a fi d'unificar el termini de presentació de sol·licituds als distints programes i actuacions de l'IMPIVA.  
En virtut de les facultats que em conferix l'article 5 del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA, resolc:  
Establir les següents dates com a límit per a la presentació de sol.licituds als distints programes i actuacions de l'IMPIVA de l'exercici 2006:  
1. Convocatòria del Pla d'Ajudes d'I+D a empreses de l'exercici 2006 aprovada per Resolució de 20 de febrer de 2006, del president de l'IMPIVA (DOGV núm. 5.226 de 24 de març de 2006):   
. Programa d'Investigació i Desenvolupament Tecnològic: 5 de maig de 2006.  
. Programa de Creació d'Empreses de Base Tecnològica: 5 de maig de 2006.  
2. Convocatòria dirigida als instituts tecnològics de la Xarxa IMPIVA de l'exercici 2006 aprovada per Resolució de 21 de febrer de 2006, del president de l'IMPIVA (DOGV núm. 5.226 de 24 de març de 2006):   
. Programa de Foment del Desenvolupament i la Transferència Tecnològica i de la Innovació: 21 d'abril de 2006.  
. Programa d'Infraestructura Tecnològica: 21 d'abril de 2006.  
. Programa Alta Especialització en Tecnologies Industrials (actuació 1): 21 d'abril de 2006.  
. Programa Alta Especialització en Tecnologies Industrials (actuació 2): 20 de juny de 2006.  
3. Convocatòria dirigida als centres europeus d'empreses i innovació de la Xarxa IMPIVA de l'exercici 2006 aprovada per Resolució de 21 de febrer de 2006, del president de l'IMPIVA (DOGV núm. 5.226 de 24 de març de 2006):   
. Programa d'Assistència a l'Emprenedor: 28 d'abril de 2006.  
4. Convocatòria del Pla de Competitivitat de l'Empresa Valenciana per a l'exercici 2006 aprovada per Resolució de 17 de març de 2006, del president de l'IMPIVA (DOGV núm. 5.231 de 31 de març de 2006):   
. Programa d'Innovació: 12 de maig de 2006.  
. Programa de Formació: 2 de maig de 2006.  
. Programa d'I+D: 2 de maig de 2006.  
. Programa de Promoció del Disseny: 12 de maig de 2006.  
. Programa de Cooperació Tecnològica entre Centres d'Investigació: 2 de maig de 2006.  
5. Convocatòria del Pla de Consolidació i Competitivitat de la Petita i Mitjana Empresa (PIME) per a l'exercici 2006 aprovada per Orde de 21 de març de 2006, de la Conselleria d'Empresa, Universitat i Ciència (DOGV núm. 5.231 de 31 de març de 2006):   
. Sol·licituds d'organismes intermedis i PIME en projectes presentats de forma agrupada als programes de Societat de la Informació, Disseny, Xarxes Interempresarials de Cooperació, Sistemes de Qualitat i Medi Ambient i Innovació de Processos: 8 de maig de 2006.  
. Sol·licituds de PIME en projectes presentats de forma individual als programes de Disseny, Xarxes Interempresarials de Cooperació i Sistemes de Qualitat i Medi Ambient: 18 de maig de 2006.  
La present resolució entrarà en vigor l'endemà de la publicació en el DOGV.  
València, 3 d'abril de 2006.. El conseller d'Empresa, Universitat i Ciència i president de l'IMPIVA: Justo Nieto Nieto.